CELEX: 62019CN0556
Language: el
Date: 2019-07-22 00:00:00
Title: Υπόθεση C-556/19: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 22 Ιουλίου 2019 — Société ECO TLC κατά Ministre de la transition écologique et solidaire

30.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/28
            
         
      Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 22 Ιουλίου 2019 — Société ECO TLC κατά Ministre de la transition écologique et solidaire
      (Υπόθεση C-556/19)
      (2019/C 328/32)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      
         Προσφεύγουσα: Société ECO TLC
      
         Καθού: Ministre de la transition écologique et solidaire
      
         Έτερος διάδικος: Fédération des entreprises du recyclage
      
         Προδικαστικό ερώτημα
      
      Έχει το άρθρο 107 της Συνθήκης για τη λειτουργία της Ευρωπαϊκής Ένωσης την έννοια ότι πρέπει να θεωρηθεί κρατική ενίσχυση ένας μηχανισμός όπως αυτός που περιγράφεται στις σκέψεις 9 έως 11, με τον οποίο ιδιωτικός οργανισμός οικολογικής διαχείρισης μη κερδοσκοπικού χαρακτήρα, κάτοχος άδειας χορηγούμενης από τις δημόσιες αρχές, εισπράττει εισφορές από τους διαθέτοντες συγκεκριμένη κατηγορία προϊόντων στην αγορά, οι οποίοι συνάπτουν με τον εν λόγω οργανισμό σύμβαση προς τον σκοπό αυτό, έναντι υπηρεσίας που συνίσταται στο να μεριμνά για λογαριασμό τους για την επεξεργασία των προερχόμενων από τα εν λόγω προϊόντα αποβλήτων, και αποδίδει σε φορείς επιφορτισμένους με τη διαλογή και την ανάκτηση των αποβλήτων αυτών επιχορηγήσεις των οποίων το ύψος καθορίζεται στην άδεια βάσει περιβαλλοντικών και κοινωνικών στόχων;